Diari Oficial de la Generalitat Valenciana


Sumari del DOGV 1025, del 14-03-1989 (1989/800984)

CIRCULAR núm. 2/1989, de 2 de març de 1989, del Director General d'Administració Local, sobre proves de selecció personal.
--------------------------------------------------------------------------------------------------------------------------

### Dades del document

Número de DOGV
:   1025

Data del DOGV
:   14-03-1989

Secció del DOGV
:   ALTRES DISPOSICIONS

Número del document
:   1989/800984


Data del document
:   02-03-1989

Organisme emissor
:   Conselleria d'Administració Pública

Tipus de document
:   Anunci

Circular núm.2/89, de 2 de març de 1989, del Director General d'Administració Local, sobre proves de selecció personal.  
S'ha observat que les bases que aproven les Entitats Locals per a seleccionar el seu personal contenen, en algunes ocasions, infraccions de l?ordenament jurídic que originen la formulació de requeriments d'anul·lació i, si s'escau, la impugnació per l'Administració Autonòmica.  
Per la relativa freqüència que són comeses en destaquem les següents:  
a) En alguns casos s'adverteix l?omissió del representant de l'Administració del Consell entre els membres que integren el Tribunal Qualificador.  
La seua inclusió és preceptiva, en tot cas, en els tribunals de les proves que organitze cada Corporació local per a la selecció del personal, siga funcionari o laboral, per així disposar-ho l'article 10.3 de la Llei 10/85, de 31 de juliol de la Generalitat Valenciana, de la Funció Pública; el nomenament se sol·licitarà a la Direcció General d?Administració Local, perquè així ho estableix l?article 17 de l?Ordre de 5 de febrer de 1988, de la Conselleria d?Administració Pública, per la qual s'aprova el Text Refós del seu Reglament Orgànic i Funcional publicat al DOGV número 766, de 18 de febrer de 1988.  
b) En altres supòsits les esmentades Bases preveuen que en finalitzar la primera fase de la selecció efectuada davant el Tribunal qualificador, l'aspirant o els aspirants aprovats han de superar un període de pràctiques a avaluar per algun òrgan o funcionari de l'entitat local amb facultat per a formular proposta de nomenament o exclusió del procés selectiu a l'autoritat competent.  
Al respecte, cal tenir en compte que el procés selectiu és únic i el període de pràctiques constitueix la darrera prova i, per tant, la més decisiva, i que correspon al Tribunal Qualificador nomenat en la convocatòria la seua avaluació, segons que disposa l'article 11.1 del R.D. 2.223/84, de 18 de desembre, i també la qualificació dels aspirants, la publicació de la relació d'aprovats i la seua elevació a l'autoritat competent per a efectuar el nomenament com a funcionari de carrera. Les resolucions del Tribunal tenen caràcter vinculant per a l?Administració (article 20 del R.D. 2.223/84).  
En conseqüència, no pot l'Administració de l?Entitat local substituir el Tribunal qualificador en cap de les funcions que li competen ni, és clar, modificar les seues resolucions, alterant l?ordre de qualificació d'aspirants o suspenent-los.  
En aquest sentit s'ha pronunciat la jurisprudència del Tribunal Suprem en sentència de 24 de març de 1987 (Sala 4ª ) «No és donable als Tribunals de Justícia suplantar les activitats que la Llei reserva als Tribunals qualificadors», per la qual cosa, encara menys, podran fer-ho els òrgans de l'Administració de l?Entitat Local; també la sentència de 30 de març (Sala 4ª) que, en referir-se al període de pràctiques les configura com a proves «essent aquestes una més de tot el procediment de selecció la valoració del qual escau al Tribunal qualificador».  
En aquests casos, en actuar un òrgan distint del Tribunal nomenat, resulta palesament incompetent, i s'incorre en el supòsit de nul·litat absoluta previst per l'article 47, lletra a) de la Llei de Procediment Administratiu, amb el risc consegüent d'impugnació en qualsevol moment, per ser la nul·litat una qüestió que la Sala examina amb preferència a qualsevol altra, fins i tot la extemporaneïtat. Així ho ha declarat la jurisprudència del Tribunal Suprem (sentències de 14 de maig de 1987, 15 de desembre de 1987, 29 de gener de 1988, 29 de desembre de 1986, 30 d'octubre de 1971, etc.)  
Aquest Centre Directiu estima necessari que les Entitats locals tinguen en compte les observacions anteriors i respecten la legalitat aplicable a la matèria en tots els seus aspectes. Per aquest motiu ha considerat convenient de publicar aquesta circular, en l?àmbit de les relacions interadministratives arreplegades a l'article 55 de la Llei 7/85, de 2 d'abril, reguladora de les Bases de Règim Local.  
València, 2 de març de 1989. - El Director General d?Administració Local: Rafael de Juan i Fenollar.